CELEX: 62008TN0254
Language: fi
Date: 2008-06-26 00:00:00
Title: Asia T-254/08: Kanne 26.6.2008 — Associazione Giullemanidallajuve v. komissio

30.8.2008   
            
            
               FI
            
            
               Euroopan unionin virallinen lehti
            
            
               C 223/53
            
         Kanne 26.6.2008 — Associazione Giullemanidallajuve v. komissio
   (Asia T-254/08)
   (2008/C 223/93)
   Oikeudenkäyntikieli: ranska
   Asianosaiset
   
      Kantaja: Associazione Giullemanidallajuve (Garibaldi, Italia) (edustajat: asianajajat L. Misson, G. Ernes ja A. Kettels)
   
      Vastaaja: Euroopan yhteisöjen komissio
   Vaatimukset
   
               —
            
            
               on todettava, että Euroopan komissio on syyllistynyt laiminlyöntiin
            
         
               —
            
            
               komissio on velvoitettava käyttämään toimivaltaansa ja vastaamaan kanteluun, jonka kantaja teki toukokuussa 2007
            
         
               —
            
            
               on tehtävä kaikki tätä varten tarpeelliset täsmennykset.
            
         Oikeudelliset perusteet ja pääasialliset perustelut
   Kantaja väittää, että komissio jätti noudattamatta toimimisvelvollisuuttaan sikäli kuin se ei kehotuksesta huolimatta ottanut kantaa kanteluun, jonka kantaja oli tehnyt komissiolle toukokuussa 2007 ja jonka mukaan Federazione Italiana Giuoco Calcio (FIGC), Comitato Olimpico Nazionale Italiano (CONI), Euroopan jalkapalloliitto (UEFA) ja Kansainvälinen jalkapalloliitto (FIFA) ovat rikkoneet EY 81 ja EY 82 artiklaa.
   Kantaja katsoo, että kirje, jonka komissio sille lähetti maaliskuussa 2008 toimimiskehotuksen saatuaan ja jossa kantaja sai tiedon asiansa vireillä olleesta käsittelystä, ei ole kannanotto, koska kirjeessä ei vastata kantajan esittämien vaatimusten asiasisältöön.
   Kantaja toteaa lisäksi, että kilpailun alalla kantelun tekijällä on oikeus kantelunsa perusteelliseen tutkimiseen komissiossa ja perusteltuun kannanottoon.